रांची. अहमदाबाद के एक सामान्य परिवार में जन्में बिजनेसमैन गौतम अडानी शुरुआती दिनों में स्कूटर से चलते थे। इसके बाद मारुति 800 से शुरू हुआ सफर अब BMW और फरारी जैसी गाड़ियों तक पहुंच गया है। इसके अलावा उनके पास 3 हेलिकॉप्टर और 3 चार्टर्ड प्लेन भी हैं।
सिर्फ 12वीं तक पढ़ा है अरबों के प्रॉपर्टी का मालिक...
फोर्ब्स के अनुसार 12वीं पास अडानी इंडिया के अमीर लोगों की लिस्ट में 11वें नंबर पर हैं और उनकी प्रॉपर्टी 43056 करोड़ रुपए है। मीडिया रिपोर्ट्स के अनुसार, उनकी कंपनी का सालाना टर्नओवर 30,000 करोड़ रुपए के आसपास है। उनका बिजनेस कोयला, पावर, लॉजिस्टिक्स, रियल एस्टेट, एग्रो प्रोडक्ट्स, ऑयल और गैस जैसे क्षेत्रों में फैला हुआ है।
झारखंड सरकार ने राज्य में निवेश को बढ़ाने के लिए झारखंड इन्वेस्टमेंट प्रमोशन बोर्ड के गठन का फैसला किया है। बोर्ड के गठन पर मुख्यमंत्री ने अपनी स्वीकृति दे दी है। गौतम अडानी, साइरस मिस्त्री और सज्जन जिंदल के साथ निवेश के ब्रांड एंबेसडर होंगे।
कॉलेज ड्रॉप आउट हैं गौतम
पिता के बिजनेस में काम करने के बजाय पढ़ाई छोड़कर गौतम 18 साल की उम्र में मुंबई आ गए थे। यहां उन्होंने हीरा व्यापारी महिंद्रा ब्रदर्स के यहां दो साल तक काम किया। 20 साल की उम्र में मुंबई में खुद का डायमंड ब्रोकरेज का बिजनेस शुरू किया और पहले ही साल लाखों का टर्नओवर हुआ।
बड़े भाई के कहने पर गौतम वापस अहमदाबाद गए और वहां प्लास्टिक फैक्ट्री में काम करने लगे। कुछ ही समय में PVC इम्पोर्ट का बिजनेस शुरू किया। उनके करीबी बताते हैं कि गौतम हमेशा रिस्क लेते हैं। कुछ नया करते हैं और इसीलिए हर काम में उन्हें सफलता मिलती है।
1988 में की अडानी ग्रुप की स्थापना
बिजनेस का पर्याप्त अनुभव लेने के बाद 1988 में उन्होंने अडानी एक्सपोर्ट्स लिमिटेड की नींव रखी। ये कंपनी पावर और एग्रीकल्चर कमोडिटीज के क्षेत्र में काम करती है। 1991 तक कंपनी अपने पैर जमा चुकी थी और उन्हें भारी मुनाफा भी होने लगा था।
गौतम अडानी का परिवार
गौतम के पिता शांतिलाल का अहमदाबाद में टेक्सटाइल बिजनेस था। उनकी मां का नाम शांता अडानी है। गौतम के 7 भाई-बहन हैं। उनकी पत्नी का नाम प्रीति है। गौतम और प्रीति के दो बेटे करन और जीत अडानी हैं।
आगे की स्लाइड्स में देखें, गौतम अडानी की फैमिली फोटोज
awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva npi_Deva hin_Deva hin_Deva